Babsona tasks

Babsona tasks ir rekorduzdevums šaha kompozīcijā, kura variantos notiek abpusēji identiska, secīga viena melno un viena balto bandinieka pārvēršanās visās figūrās (dāmā, tornī, laidnī un zirdziņā).

 Priekštecis 

Par šīs idejas priekšteci tiek uzskatīts 1912. gadā publicētais Volfganga Pauli četrvilcis, kurā secīga  melno un balto identiska bandinieku pārvēršanās realizēta trīs variantos. Ceturtais variants neatbilst Babsona taska formulai, jo melno bandiniekam pārvēršoties par laidni, balto bandinieks pārvēršas par dāmu un faktiski tiek atkārtots risinājuma pirmais variants. 

Uzdevuma risinājums:
 1. b3! 
 1. ... a1♕ 2. f8♕ ~ 3.♕a8 ~ 4.♕f3#
 1. ... a1♘ 2. f8♘ ~ 3.♘g6 ~ 4.♘f4#
 1. ... a1♖ 2. f8♖ ~ 3.♖c8 ~ 4.♖×c3#
 1. ... a1♗ 2. f8♕ ~ 3.♕a8 ~ 4.♕f3#

 Babsona tasks pašmata uzdevumā 

Tasks tika nosaukts mazpazīstama amerikāņu problēmista Džozefa Babsona vārdā, kas pirmais formulēja taska ideju un 1914. gadā publicēja pašmata uzdevumu, kura variantos notika secīga melno un balto bandinieku pārvēršanās visās figūrās, taču ar trīs balto bandinieku piedalīšanos.  
Uzdevuma risinājums
 1.h7!
 1. ... h1D 2. a8D Dxg2(xh7) 3. De4+ Dxe4#
 1. ... h1T 2. h8T Th7 3. Txh7 Zc2#
 1. ... h1L 2. a8L Lxg2 3. Lxg2 Zc2#
 1. ... h1Z 2. g8Z Zg3 3. Dxg3 Zc2#
Pirmais, kas realizēta Babsona tasku ar vienu melno un vienu balto bandinieku, bija 1. Babsona taska konkursa uzvarētājs amerikāņu problēmists Henrijs Betmans. Tas bija pašmata trīsvilcis.

 Uzdevuma atrisinājums.
 1. a8L
 1. ... fxg1D 2. f8D Dxc5+ 3. b5+ Dxb5#
 1. ... fxg1T 2. f8T Txf1 3. Txf1 Txa6#
 1. ... fxg1L 2. f8L Lxc5 3. Lxc5 Txa6#
 1. ... fxg1Z 2. f8Z Zxh3 3. Txh3 Txa6#

 Babsona tasks tiešā mata uzdevumā 

Babsona tasks tiešā mata uzdevumā tika uzskatīts par pietiekami sarežģītu, ka praktiski neviens no šaha problēmistiem līdz 20. gadsimta sešdesmitajiem gadiem tam nepievērsa uzmanību. Tad, ap 1960. gadu, franču metalurģijas inženieris Pjērs Drimārs sāka strādāt pie šīs tēmas un veltīja tai nākamos divdesmit gadus. 1980. gadā Drimārs publicēja sava darba rezultātu, kas ieguva iesauku Drimāra "monstrs". Lai gan tas bija Babsona taska uzdevums, taču ar daudz nopietniem trūkumiem: nelegāla pozīcija, pārvērstas figūras, duāļi variantā ar dāmu pārvēršanos, 30 izmantotas figūras, piecvilcis vēlamā četrvilča vietā.
Uzdevuma risinājums 
 1. Tf2! (draud 2. Dxc2#)
 1. ... cxb1D 2. fxg8D Dc2 3. dxe4+ Dd3 4. Dd5# (Dg3#, Dg5#, Dg7#).
 1. ... cxb1T 2. fxg8T exd3 3. Tg5 Zc2(Zd5) 4. Tg3+ Ze3 5. Lxe3#.
 1. ... cxb1L 2. fxg8L Lxd3 3. Ld5 Lb1(Lc2) 4. Lxe4+ Ld3 5. Txd3#; 2. ... Lc2 3. c5 Lxb3 4. Lxb3 exd3 5. Zc4#.
 1. ... cxb1Z 2. fxg8Z Za3+ 3. T4xa3 exd3 4. Zf6 Kc3 5. Ze4#.

1982. gadā, divus gadus pēc šī uzdevuma sastādīšanas, Drimārs izteicās, ka Babsona tasks tiešā mata uzdevuma nekad netiks apmierinoši atrisināts.

Jau nākamā gada martā padomju šaha žurnālā "Šahmati v SSSR" pirmo reizi tika publicēts pirmais apmierinošais Babsona taska  uzdevums. Tā autors bija Kazaņas futbola treneris Leonīds Jarošs, kas līdz tam faktiski bija mazpazīstams šaha problēmists. Četrus mēnešus vēlāk, Jarošs publicēja sava uzdevuma uzlabojumu, kurā bija novērsts pirmā uzdevuma būtiskais trūkums — sliktais ievadgājiens ar figūras sišanu. 

Jaroša 1. uzdevuma risinājums
 1. Txh4 
 1. ... cxb1D 2. axb8D Dxb2 (2 ... De4 3. Dxf4 Dxf4 4. Txf4#) 3. Db3 Dc3 4. Dxc3 #
 1. ... cxb1T 2. axb8T Txb2 3. Tb3 Kxc4 4. Txf4 #
 1. ... cxb1L 2. axb8L Le4 3. Lxf4 Lxh1 4. Le3 #
 1. ... cxb1Z 2. axb8Z Zxd2 3. Zc6+ Kc3 4. Tc1 #
 Jaroša 2. uzdevuma risinājums
 1.a7
 1. ... axb1D 2.axb8D Dxb2 (2. ... De4 3. Dxf4 Dxf4 4. Txf4 #) 3. Dxb3 Dc3 4. Dbxc3 #
 1. ... axb1T 2.axb8T Txb2 3. Txb3 Kxc4 4. Da4 #
 1. ... axb1L 2.axb8L Le4 3. Lxf4 Lxa8 4. Le3 #
 1. ... axb1Z 2.axb8Z Zxd2 3. Dc1 Ze4 4. Zc6 #
 Kopš tā laika ir sastādīti vēl vairāki Babsona taska uzdevumi, tai skaitā arī ar pārvērsto figūru ciklisku maiņu. 

 Atsauces 

 Ārējās saites 
 Babsona tasku kolekcija vietnē PDB
 100 Years: Babson Task in the Orthodox Directmate by Peter Hoffmann 
 "Sons of Babson" bei Tim Krabbé 

Kategorija:Šaha kompozīcijas tēmas